CELEX: C2006/108/02
Language: et
Date: 2006-05-06 00:00:00
Title: Kohtuasi C-74/06:  8. veebruaril 2006  esitatud hagi — Euroopa Ühenduste Komisjon versus Kreeka Vabariik

6.5.2006   
            
            
               ET
            
            
               Euroopa Liidu Teataja
            
            
               C 108/2
            
         8. veebruaril 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-74/06)
   (2006/C 108/02)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindaja: D. Triantafyllou)
   
      Kostja: Kreeka Vabariik
   Hageja nõuded
   Hageja palub Euroopa Kohtul:
   
               —
            
            
               tuvastada, et kuna Kreeka Vabariik kohaldab teistest liikmesriikidest Kreeka territooriumile imporditud kasutatud autode maksustamisväärtuse määramisel vaid ühtainsat väärtuse vähenemise kriteeriumit, mis põhineb üksnes sõiduki vanusel, mille kohaselt 7 %-ne vähendamine on lubatud poole- kuni üheaastaste autode puhul või 14 %-ne vähendamine enam kui üheaastaste autode puhul — mis ei taga, et tasumisele kuuluv maksusumma ei ületa (mingil juhul) selle riigi territooriumil registreeritud sarnase kasutatud sõiduki väärtuse hulka arvatud maksu jääkväärtuse pealt, samas kui väärtuse vähenemise arvestamise alus ei ole avalikkusele teatavaks tehtud ning autode hindamise eest eksperdi poolt tuleb maksta 300 euro suurune lõiv, siis on Kreeka Vabariik rikkunud talle EÜ lepingu artiklist 90 tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1.
            
            
               Kreeka Vabariigi poolt kohaldatav kindlapiiriline amortisatsiooni skaala imporditud kasutatud autode väärtuse arvestamisel ei vasta kohtupraktika järgi nõutava täpsusega autode väärtuse tegelikule vähenemise arvestamisele, mille tõttu see ei taga, et auto registreerimise eest tasutav maks ei ületa (mingil juhul) Kreekas registreeritud sarnase kasutatud sõiduki väärtuse hulka arvatud maksu jääkväärtuse pealt.
            
         
               2.
            
            
               Vaidluste lahendamise komisjoni juures aset leidev menetlus ei lahenda põhisüsteemi puudusi; viimane näeb ette, et kõigepealt tuleb maksta märkimisväärne ennetav lõiv ning sellega ei kaasne kasutatud sõidukite väärtuse määramisel arvesse võetavate kriteeriumite avaldamine, mis muudab kõnealuse menetluse kasutuks.